*****

ΚΑΝΟΝΙΣΜΟΣ (ΕΟΚ) αριθ. 3982/89 ΤΗΣ ΕΠΙΤΡΟΠΗΣ

της 20ής Δεκεμβρίου 1989

σχετικά με τη διακύμανση της τιμής εισόδου για τα εσπεριδοειδή που κατάγονται από ορισμένες μεσογειακές τρίτες χώρες

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3488/89 του Συμβουλίου της 21ης Νοεμβρίου 1989 για τον καθορισμό του τρόπου αποφάσεως σχετικά με ορισμένες διατάξεις που προβλέπονται για τα γεωργικά προϊόντα στα πλαίσια των μεσογειακών συμφωνιών (1), και ιδίως το άρθρο 2,

Εκτιμώντας:

ότι, σύμφωνα με τις συμφωνίες που συνήφθησαν με διάφορες μεσογειακές τρίτες χώρες, η Κοινότητα μπορεί να αποφασίσει διακύμανση της τιμής εισόδου για ορισμένα οπωροκηπευτικά που κατάγονται από τις χώρες αυτές, λαμβάνοντας υπόψη τους ετήσιους ισολογισμούς των συναλλαγών ανά προϊόν και ανά χώρα σε εφαρμογή του κανονισμού (ΕΟΚ) αριθ. 451/89 του Συμβουλίου της 20ής Φεβρουαρίου 1989 όσον αφορά τη διαδικασία που θα εφαρμοσθεί σε ορισμένα γεωργικά προϊόντα που κατάγονται από διάφορες μεσογειακές χώρες (2)·

ότι η εξέταση των προοπτικών των ρευμάτων εξαγωγών των εν λόγω μεσογειακών τρίτων χωρών στα πλαίσια της εξελίξεως του συνόλου της αγοράς των κοινοτικών εσπεριδοειδών οδηγεί στην εφαρμογή πραγματικής διακυμάνσεως των τιμών εισόδου για τα πορτοκάλια, τις κλημεντίνες, τα μανταρίνια και άλλα υβρίδια που μοιάζουν με εσπεριδοειδή καθώς και τα λεμόνια·

ότι η διακύμανση της τιμής εισόδου πρέπει, σύμφωνα με τις συμφωνίες, και εντός του ανωτάτου ορίου των ποσοτήτων που θα καθοριστούν prorata temporis, να αφορά το ποσό που θα μειωθεί, βάσει των δασμών, από τις αντιπροσωπευτικές τιμές που διαπιστώθηκαν στην Κοινότητα για τον υπολογισμό της τιμής εισόδου για κάθε προϊόν, που αναφέρεται στο άρθρο 24 του κανονισμού (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (3), όπως τροποποιήθηκε τελευταία από τον κανονισμό (ΕΟΚ) αριθ. 1119/89 (4)· ότι μείωση κατά το ένα έκτο είναι φύσεως να πληροί τον επιδιωκόμενο στόχο· ότι η μείωση αυτή πρέπει να εφαρμοστεί από την 1η Ιανουαρίου 1990 έως το τέλος της περιόδου εξαγωγής 1989/90 για τις χώρες αυτές εφόσον ισχύει το σύστημα της τιμής αναγωγής· ότι η εν λόγω περίοδος για τα λεμόνια θα επεκταθεί από 1ης Ιανουαρίου έως 31 Δεκεμβρίου 1990, επειδή για το προϊόν αυτό η περίοδος εξαγωγής προς την Κοινότητα αντιστοιχεί με το ημερολογιακό έτος στα πρόσθετα πρωτόκολλα·

ότι, για να εξασφαλισθεί η αποτελεσματικότητα του συστήματος, είναι αναγκαίο να παρακολουθηθεί η εξέλιξη των εισαγωγών των προϊόντων αυτών· ότι πρέπει συνεπώς να υπαχθούν οι εισαγωγές αυτές σε κοινοτική εποπτεία·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για τον υπολογισμό της τιμής εισόδου, που αναφέρεται στο άρθρο 24 παράγραφος 3 του κανονισμού (ΕΟΚ) αριθ. 1035/72, καθενός από τα προϊόντα που κατάγονται από τις μεσογειακές τρίτες χώρες που αναφέρονται στο παράρτημα, το ποσό που θα αφαιρεθεί ως δασμός από τις διαπιστούμενες αντιπροσωπευτικές τιμές μειούται κατά ένα έκτο κατά τη διάρκεια των αναφερομένων σχετικών περιόδων. Η μείωση αυτή εφαρμόζεται εντός του ανωτάτου ορίου των ποσοτήτων που περιλαμβάνονται στο παράρτημα.

Άρθρο 2

1. Οι εισαγωγές των προϊόντων που περιλαμβάνονται στο παράρτημα που κατάγονται από τα κράτη μέλη που αναφέρονται σ'αυτό υπάγονται σε κοινοτική εποπτεία.

2. Ο καταλογισμός στις αναφερόμενες ποσότητες πραγματοποιείται με το ρυθμό που τα προϊόντα προσκομίζονται στο τελωνείο βάσει δηλώσεων θέσεως σε ελεύθερη κυκλοφορία, συνοδευόμενα από πιστοποιητικό κυκλοφορίας των εμπορευμάτων.

Τα εμπορεύματα καταλογίζονται στην ποσότητα αυτή έαν το πιστοποιητικό κυκλοφορίας των εμπορευμάτων προσκομίζεται πριν από την ημερομηνία από την οποία δεν εφαρμόζεται πλέον αυτό το προτιμησιακό καθεστώς.

Η κατάσταση εξαντλήσεως των εν λόγω ποσοτήτων διαπιστώνεται σε κοινοτικό επίπεδο βάσει των εισαγωγών που καταλογίσθηκαν σύμφωνα με τους όρους των προηγουμένων εδαφίων.

Τα κράτη μέλη ενημερώνουν την Επιτροπή για τις εισαγωγές που πραγματοποιούνται σύμφωνα με την ανωτέρω διαδικασία, βάσει της περιοδικότητας και εντός των προθεσμιών που ορίζονται στην παράγραφο 4.

3. Μόλις συμπληρωθούν οι εν λόγω ποσότητες, η Επιτροπή ανακοινώνει στα κράτη μέλη την ημερομηνία από την οποία παύει να εφαρμόζεται αυτό το προτιμησιακό καθεστώς.

4. Τα κράτη μέλη διαβιβάζουν στην Επιτροπή εκθέσεις περί των καταλογισμών στην ποσόστωση που αφορούν περιόδους δέκα ημερών, εντός προθεσμίας πέντε ημερών από της λήξεως κάθε δεκαημέρου.

5. Η Επιτροπή μπορεί να λάβει τα αναγκαία διοικητικά μέτρα για να διευθετήσει τις λεπτομέρειες διαχειρίσεως που περιλαμβάνονται στα προηγούμενα εδάφια.

Άρθρο 3

Για να εξασφαλισθεί η εφαρμογή του παρόντος κανονισμού υπάρχει στενή συνεργασία των κρατών μελών και της Επιτροπής.

Άρθρο 4

Ο παρών κανονισμός αρχίζει να ισχύει από την 1η Ιανουαρίου 1990.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Δεκεμβρίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 340 της 23. 11. 1989, σ. 2.

(2) ΕΕ αριθ. L 52 της 24. 2. 1989, σ. 7.

(3) ΕΕ αριθ. L 118 της 20. 5. 1972, σ. 1.

(4) ΕΕ αριθ. L 118 της 29. 4. 1989, σ. 12.

ΠΑΡΑΡΤΗΜΑ

1,2.3.4.5 // // // // // Προϊόν

// Μεσογειακή

τρίτη χώρα

// Περίοδες εφαρμογής

της διακυμάνσεως

// Ποσότητες

που αφορούν

(τόνοι)

// 1.2.3.4.5 // Κωδικός ΣΟ

// Περιγραφή

// // // // // // // // // ex 0805 10 // Πορτοκάλια νωπά

// Ισραήλ

Μαρόκο

Κύπρος

Τυνησία

Αίγυπτος

// 1 Ιανουαρίου

έως 31 Μαΐου 1990

// 281 000

241 000

62 000

27 500

4 900 // ex 0805 20 // Κλημεντίνες, μανταρίνια και άλλα παρόμοια υβρίδια εσπεριδοειδών νωπά

// Μαρόκο

Ισραήλ

// 1 Ιανουαρίου 1990 έως

τέλος Φεβρουαρίου 1990

// 33 000

13 000 // ex 0805 30 10 // Λεμόνια νωπά

// Κύπρος

Τουρκία

Ισραήλ

// 1 Ιανουαρίου έως

31 Δεκεμβρίου 1990

// 15 000

12 000

6 400 // // // // //